Ego Petrus comes Autissiod. et Tornodor. notum facio omnibus ad quos presentes litteras pervenerint, quod donavi et concessi pauperi ecclesie Sancti-Salvii singulis annis in festo beati Dionysii nundinas unius dici ibidem celebrari; ita quod eadem ecclesia libere et absque ulla contradictione omnes redditus nundinarum percipiet. Dedi etiam in eleemosyna pro me et pro uxore mea et parentibus nostris in nemore meo de Bar unam quadrigatam lignorum ad usum prefate ecclesie, quantum unus equus de illo nemore semel in hebdomada poterit adducere. Quod ut ratum habeatur, presentem paginam sigilli mei munimine roboravi. Actum anno Domini millesimo ducentesimo nono.